SAMART ออกหุ้นกู้ 1.7 พันลบ. ดบ. 4.25% ขายสถาบัน-รายใหญ่ 25-27 ม.ค.65
SAMART ออกหุ้นกู้ 1.7 พันลบ. อายุ 3 ปี ดอกเบี้ย 4.25% ต่อปี เสนอขายสถาบัน-รายใหญ่ 25-27 ม.ค.65 นำเงินไปใช้ไถ่ถอน-เป็นเงินหมุนเวียน
SAMART ออกหุ้นกู้ 1.7 พันลบ. อายุ 3 ปี ดอกเบี้ย 4.25% ต่อปี เสนอขายสถาบัน-รายใหญ่ 25-27 ม.ค.65
24 ธ.ค. 2564

บริษัท สามารถคอร์ปอเรชั่น จำกัด (มหาชน) หรือ SAMART ระบุว่า บริษัทฯ ได้ยื่นแบบแสดงรายการข้อมูล (ไฟลิ่ง) ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2565 ซึ่งผู้ออกหุ้นกู้มีสิทธิไถ่ถอนหุ้นกู้ก่อนครบกำหนด ไม่เกิน 1,700 ล้านบาท แบ่งเป็นจำนวนที่เสนอขายไม่เกิน 1,200 ล้านบาท จำนวนที่สำรองเพื่อการเสนอขายเพิ่มเติมไม่เกิน 500 ล้านบาท อายุ 3 ปี มีอัตราดอกเบี้ยคงที่ 4.25% ต่อปี ชำระดอกเบี้ยทุก 3 เดือน ตลอดอายุหุ้นกู้
โดยเสนอขายให้แก่ผู้ลงทุนสถาบัน และ/หรือผู้ลงทุนรายใหญ่ ระยะเวลาวันที่ 25-27 ม.ค.2565 ผ่านบล.เคทีบีเอสที บล.ฟิลลิป(ประเทศไทย) บล.คิงส์ฟอร์ด บล.เมอร์ชั่น พาร์ทเนอร์ บล.ฟินันเซีย ไซรัส บล.สยามเวลธ์ บล.แลนด์ แอนด์ เฮ้าส์
ส่วนอันดับความน่าเชื่อถือของบริษัทอยู่ที่ BBB+ แนวโน้มอันดับเครดิต Stable โดยบริษัท ทริสเรทติ้ง จำกัด เมื่อวันที่ 9 เม.ย.64 บริษัทนำเงินไปใช้ไถ่ถอนตราสารหนี้ SAMART227A จำนวน 1,201 ล้านบาท และใช้เป็นเงินทุนหมุนเวียนภายในกิจการจำนวน 499 ล้านบาท